32011D0081
L 031/50
SLUŽBENI LIST EUROPSKE UNIJE
04.02.2011.
ODLUKA KOMISIJE
od 4. veljače 2011.
o izmjeni odluka 2002/741/EZ, 2002/747/EZ, 2003/31/EZ, 2003/200/EZ, 2005/341/EZ i 2005/343/EZ radi produženja važenja ekoloških mjerila za dodjelu znaka za okoliš EU-a određenim proizvodima
(priopćena pod brojem dokumenta C(2011) 523)
(Tekst značajan za EGP)
(2011/81/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
nakon savjetovanja s Odborom Europske unije za znak za okoliš,
budući da:
(1)
Odluka Komisije 2002/741/EZ od 4. rujna 2002. o utvrđivanju revidiranih ekoloških mjerila za dodjelu znaka za okoliš EU-a za fotokopirni i grafički papir i o izmjeni Odluke 1999/554/EZ (2) prestaje važiti 31. prosinca 2010.
(2)
Odluka Komisije 2002/747/EZ od 9. rujna 2002. o utvrđivanju revidiranih ekoloških mjerila za dodjelu znaka za okoliš EU-a za žarulje i o izmjeni Odluke 1999/568/EZ (3), prestaje važiti 31. prosinca 2010.
(3)
Odluka Komisije 2003/31/EZ od 29. studenoga 2002. o utvrđivanju revidiranih ekoloških mjerila za dodjelu znaka za okoliš EU-a za deterdžente za perilice posuđa i o izmjeni Odluke 1999/427/EZ (4), prestaje važiti 31. prosinca 2010.
(4)
Odluka Komisije 2003/200/EZ od 14. veljače 2003. o utvrđivanju revidiranih ekoloških mjerila za dodjelu znaka za okoliš EU-a za deterdžente za pranje rublja i o izmjeni Odluke 1999/476/EZ (5) prestaje važiti 31. prosinca 2010.
(5)
Odluka Komisije 2005/341/EZ od 11. travnja 2005. o utvrđivanju ekoloških mjerila i s njima povezanih zahtjeva za procjenu i provjeru za dodjelu znaka za okoliš EU-a za osobna računala (6), prestaje važiti 31. prosinca 2010.
(6)
Odluka Komisije 2005/343/EZ od 11. travnja 2005. o utvrđivanju ekoloških mjerila i s njima povezanih zahtjeva za procjenu i provjeru za dodjelu znaka za okoliš EU-a za prijenosna računala (7), prestaje važiti 31. prosinca 2010.
(7)
Sukladno Uredbi (EZ) br. 66/2010, provedena je pravovremena revizija ekoloških mjerila, kao i s njima povezanih zahtjeva za procjenu i provjeru iz ovih Odluka.
(8)
S obzirom na različite faze postupka revizije ovih odluka, prikladno je produžiti važenje ekoloških mjerila i s njima povezanih zahtjeva za procjenu i provjeru, utvrđenih u njima. Važenje odluka 2003/31/EZ i 2003/200/EZ treba produžiti do 30. travnja 2011. Važenje odluka 2002/741/EZ, 2005/341/EZ i 2005/343/EZ treba produžiti do 30. lipnja 2011. Važenje Odluke 2002/747/EZ treba produžiti do 31. kolovoza 2011.
(9)
Odluke 2002/741/EZ, 2002/747/EZ, 2003/31/EZ, 2003/200/EZ, 2005/341/EZ i 2005/343/EZ stoga treba odgovarajuće izmijeniti.
(10)
Mjere iz ove Odluke u skladu su s mišljenjem Odbora uspostavljenog člankom 16. Uredbe (EZ) br. 66/2010,
DONIJELA JE OVU ODLUKU:
Članak 1.
Članak 5. Odluke 2002/741/EZ zamjenjuje se sljedećim:
„Članak 5.
Ekološka mjerila za skupinu proizvoda ‚fotokopirni i grafički papir’, kao i s njima povezani zahtjevi za procjenu i provjeru, važe do 30. lipnja 2011.”
Članak 2.
Članak 5. Odluke 2002/747/EZ zamjenjuje se sljedećim:
„Članak 5.
Ekološka mjerila za skupinu proizvoda ‚žarulje’, kao i s njima povezani zahtjevi za procjenu i provjeru, važe do 31. kolovoza 2011.”
Članak 3.
Članak 5. Odluke 2003/31/EZ zamjenjuje se sljedećim:
„Članak 5.
Ekološka mjerila za skupinu proizvoda ‚deterdženti za perilice posuđa’, kao i s njima povezani zahtjevi za procjenu i provjeru, važe do 30. travnja 2011.”
Članak 4.
Članak 5. Odluke 2003/200/EZ zamjenjuje se sljedećim:
„Članak 5.
Ekološka mjerila za skupinu proizvoda ‚deterdženti za pranje rublja’, kao i s njima povezani zahtjevi za procjenu i provjeru, važe do 30. travnja 2011.”
Članak 5.
Članak 3. Odluke 2005/341/EZ zamjenjuje se sljedećim:
„Članak 3.
Ekološka mjerila za skupinu proizvoda ‚osobna računala’, kao i s njima povezani zahtjevi za procjenu i provjeru, važe do 30. lipnja 2011.”
Članak 6.
Članak 3. Odluke 2005/343/EZ zamjenjuje se sljedećim:
„Članak 3.
Ekološka mjerila za skupinu proizvoda ‚prijenosna računala’, kao i s njima povezani zahtjevi za procjenu i provjeru, važe do 30. lipnja 2011.”
Članak 7.
Ova je odluka upućena državama članicama.
Sastavljeno u Bruxellesu 4. veljače 2011.